**Tiszavasvári Város Önkormányzata**

**Képviselő-testületÉNEK**

**237/2017. (IX.28.) Kt. számú**

**határozata**

**Kulcsár Róbert Tiszavasvári, Kossuth u. 3. II/8. sz. alatti bérlő által fizetendő költségalapú bérleti díj mérsékléséről**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:

A Képviselő-testület úgy döntött, hogy **Kulcsár Róbert** Tiszavasvári, Kossuth u. 3. II/8. sz. alatti bérlő esetében, a részére városi közérdekből bérbe adott bérlakás után fizetendő **költségelven megállapított lakbért nem mérsékli,** nevezett bérlőa bérlakás után **2017. október 01**-től **költségelven megállapított lakbért köteles megfizetni**, tekintettel arra, hogy Kulcsár Róbert nem felel meg a szociális bérlakáshoz jutás feltételeiről szóló rendelkezéseknek.

Felkéri a polgármestert arra, hogy

* tájékoztassa Kulcsár Róbertet a Képviselő-testület döntéséről.
* a lakásbérleti szerződést módosító okiratot írja alá.

Határidő: 2017. szeptember 30. Felelős: Dr. Fülöp Erik polgármester

**dr. Fülöp Erik Badics Ildikó**

**polgármester jegyző**

237/2017. (IX.28.) Kt. sz. határozat 1. sz. melléklete

LAKÁSBÉRLETI SZERZŐDÉS MÓDOSÍTÁSA

mely létrejött Tiszavasvári Város Önkormányzata Képviselő-testületének 237/2017. (IX.28.) Kt. számú határozata alapján egyrészről

**Tiszavasvári Város Önkormányzata**

székhely: Tiszavasvári, Városháza tér 4.

Adószám: 15732468-2-15

Statisztikai számjel: 1573248-8411-321-15

Képviselő: dr. Fülöp Erik polgármester,

mint Bérbeadó (továbbiakban: Bérbeadó), másrészről a

**Kulcsár Róbert**

szül.hely, idő: …

anyja neve: …

szem. ig. szám:: ….

lakcím: Tiszavasvári, Kossuth u. 3. II/8.

mint bérlő (továbbiakban: Bérlő) között a Tiszavasvári, Kossuth u. 3. II/8. sz. alatti bérlakás bérletére 2004. 10. 01-től létrejött lakásbérleti szerződés módosítására, az alábbi feltételek szerint:

1. Az eredeti bérleti szerződés 4./ pontja az alábbiak szerint módosul:

## „4./ Bérlő a bérlakás használatáért 2017. október 01-től a költségelven megállapított lakbért, azaz

## 20.358 Ft lakbért (351 Ft/m2/hó), valamint

* 85 Ft lépcsőház világítás díjat,
* 2.574 Ft víz- és csatornahasználati díjat (1 fő)

azaz, **összesen** **23.017 Ft**-ot köteles egy összegben előre minden hó 10. napjáig megfizetni a Városi Kincstár 11744144-15445964-02130000 számú számlájára.

Amennyiben fizetési kötelezettségének nem tesz eleget, a késedelem napjától számítva a mindenkori Ptk. szerinti kamatot is köteles a Bérbeadó részére megfizetni.

A lakbért a Képviselő-testület évente felülvizsgálja, és azt megemelheti.

A bérleti díj az üzemeltetési költségeket (áram-, gázdíj-, szemétszállítási díj) nem tartalmazza, azokat a bérlő köteles megfizetni a szolgáltatók felé.”

1. Az eredeti bérleti szerződés egyéb feltételei változatlanok maradnak.

Tiszavasvári, …

**Tiszavasvári Város Önkormányzata Kulcsár Róbert**

*Bérbeadó Bérlő*

**képv.: Dr. Fülöp Erik polgármester**